Henderson har trent med Mjøndalen tidligere i august. Lørdag formiddag melder Drammens Tidende at den skadeplagede midtbanespilleren nå skal spille for Mjøndalen ut 2015-sesongen.

LES OGSÅ: Henderson trener med Mjøndalen

28-åringen fra New Zealand debuterte med et brak da han scoret mål for Stabæk i serieåpningskampen mot Sogndal i fjor. I løpet av 2014-sesongen ble han skadet, og spilte derfor bare i syv offisielle kamper for Stabæk i fjor.

- Craig var i en situasjon hvor det ikke ville blitt plass til han i troppen vår, og med et halvt år igjen av kontrakten har vi sondert markedet etter andre muligheter for han. I Mjøndalen kan han få muligheten til å spille mer, sier sportslig leder i Stabæk, Inge André Olsen.

Stabæk har tidligere i sommer leid ut Emil Ekblom til Strømmen, og Emil Dahle til Bryne.